Ίζημα

Το ίζημα είναι ένα υλικό που προκύπτει από φυσικές διεργασίες και ειδικότερα από τη διάβρωση και την αποσάθρωση και στη συνέχεια μεταφέρεται με τη δράση του ανέμου, του νερού ή του πάγου ή με τη δύναμη της βαρύτητας που επενεργεί στα σωματίδια. Για παράδειγμα, η άμμος και η άργιλος μπορούν να μεταφερθούν σε εναιώρηση στο νερό του ποταμού και στη συνέχεια να αποτεθούν στον πυθμένα της θάλασσας ή της λίμνης. Εάν παραμείνουν θαμμένα, μπορεί τελικά να γίνουν ψαμμίτες και (ιζηματογενή πετρώματα) μέσω της διαγένεσης.

Τα ιζήματα μεταφέρονται κατά το πλείστον από το νερό (ποτάμιες διεργασίες), αλλά και από τον άνεμο (αιολικές διεργασίες) και τους παγετώνες. Η άμμος της παραλίας και οι αποθέσεις καναλιών ποταμών αποτελούν παραδείγματα ποτάμιας μεταφοράς και απόθεσης, αν και τα ιζήματα συχνά αποτίθενται από βραδέως κινούμενα ή στάσιμα νερά σε λίμνες και ωκεανούς. Οι αμμόλοφοι ερήμων και οι αποθέσεις loess είναι παραδείγματα αιολικής μεταφοράς και απόθεσης. Οι αποθέσεις μοραίνων και τιλλιτών είναι αποτέλεσμα παγετώδους μεταφοράς και απόθεσης.

 Ταξινόμηση 
Τα ιζήματα μπορούν να ταξινομηθούν με βάση το μέγεθος των κόκκων ή τη σύστασή τους.

 Κοκκομετρικό μέγεθος 
Το μέγεθος των ιζημάτων μετράται στην κλίμακα Κρουμπέιν φ,είναι μια λογαριθμική κλίμακα που υπολογίζεται από την εξίσωση:



όπου

  η κλίμακα Κρουμπέιν,
  η διάμετρος του κόκκου σε χιλιοστά
  η διάμετρος αναφοράς, ίση με ένα χιλιοστό

Αυτή η εξίσωση μπορεί να αναδιαταχθεί ώστε να βρίσκουμε την διάμετρο χρησιμοποιώντας το φ:



Κλίμακα φΔιάμετρος κόκκων (χιλιοστά)Κοκκομετρικό κλάσμαΚοκκομετρική τάξη -12 έως -84096 - 256ΟγκόλιθοιΟγκόλιθοι  -8 έως -7256 - 128Μεγάλες κροκάλεςΚροκάλες  -7 έως -6128 - 64Μικρές κροκάλες  -6 έως -564 - 32Πολύ μεγάλα βότσαλαΒότσαλα  -5 έως -432 - 16Μεγάλα βότσαλα  -4 έως -316 - 8Μεσαία βότσαλα  -3 έως -28 - 4Μικρά βότσαλα -2 έως -14 - 2ΨηφίδεςΨηφίδες -1 έως 02 - 1Πολύ χονδρόκοκκη άμμοςΆμμος0 έως 11 - 0,5Χονδρόκοκκη άμμος1 έως 20,5 - 0,25Μεσόκοκκη άμμος2 έως 30,25 - 0,125Λεπτόκοκκη άμμος3 έως 40,125 - 0,0625Πολύ λεπτόκοκκη άμμος4 έως 50,0625 - 0,0312Χονδρόκοκκος πηλόςΠηλός5 έως 60,0312 - 0,0156Μεσόκοκκος πηλός6 έως 70,0156 - 0,0078Λεπτόκοκκος πηλός7 έως 80,0078 - 0,0039Πολύ λεπτόκοκκος πηλός8 έως 140,0039 - 0.000061ΆργιλοςΆργιλος

 Σύσταση 
Η Σύσταση των ιζημάτων μπορεί να μετρηθεί με βάση:

 λιθολογία του μητρικού πετρώματος
 ορυκτολογική σύσταση
 χημική σύσταση

Αυτό οδηγεί σε μια ασάφεια στην οποία άργιλος μπορεί να χρησιμοποιηθεί τόσο ως τάξη μεγέθους όσο και ως ομάδα ορυκτών (αργιλικά ορυκτά).

 Δείτε επίσης 

 Ιζηματολογία

Εξωτερικοί σύνδεσμοι



Κατηγορία:Ιζηματολογία
Κατηγορία:Πετρολογία